ຄະນະໂຄສະນາອົບຮົມ ແຂວງສະຫວັນນະເຂດ ຈັດກອງປະຊຸມເຜີຍແຜ່ເຊື່ອມຊຶມ ກົດໝາຍວ່າດ້ວຍ ສະຫະພັນນັກຮົບເກົ່າລາວ.
ໃນວັນທີ 11 ມີຖຸນາ 2019 ຜ່ານມາ. ສະຫະພັນນັກຮົບເກົ່າ ແຂວງສະຫວັນນະເຂດ ໄດ້ສົມທົບກັບ ຄະນະໂຄສະນາອົບຮົມແຂວງ ຈັດຕັ້ງກອງປະຊຸມເຜີຍແຜ່ ເຊື່ອມຊຶມ ກົດໝາຍວ່າດ້ວຍ ສະຫະພັນນັກຮົບເກົ່າລາວ ຂຶ້ນທີ່ ສະໂມສອນໂຮງຮຽນການເມືອງ-ການປົກຄອງແຂວງ.
ເປັນກຽດເຂົ້າຮ່ວມໃນການເຜີຍແຜ່ໃນຄັ້ງນີ້ມີ: ທ່ານ ພົນຈັດຕະວາ ສົມພອນ ແກ້ວມີໄຊ ເລຂາ ຄະນະພັກ ປະທານສະຫະພັນນັກຮົບເກົ່າແຫ່ງຊາດລາວ; ທ່ານ ວົງເພັດ ໄຊສະຫງວນ
ຮອງເລຂາ ຄະນະ ບໍລິຫານງານພັກແຂວງ ຫົວໜ້າຄະນະໂຄສະນາອົບຮົບແຂວງ ສະຫວັນນະເຂດ; ທ່ານ ບຸນຕາ ນິນທາ ປະທານ ສະຫະພັນນັກຮົບ ເກົ່າແຂວງ ສະຫວັນນະເຂດ; ມີບັນດາສະຫາຍເລຂາ, ຮອງເລຂາ, ຄະນະພັກຮາກຖານ, ໜ່ວຍພັກເອກະລາດ, ຫົວໜ້າ, ຮອງຫົວໜ້າພະແນກການ, ກົມກອງ, ອົງການແນວລາວສ້າງຊາດ, ອົງການຈັດຕັ້ງມະຊົນ, ຄະນະພັກ, ຄະນະບັນຊາປ້ອງກັນຊາດ-ປ້ອງກັນຄວາມສະຫງົບ, ສະຖາບັນການສຶກສາ, ມະຫາວິທະຍາໄວ-ວິທະຍາໄລທັງພາກລັດ ແລະ ເອກະຊົນ, ລັດວິສາຫະກິດພ້ອມດ້ວຍພະນັກນັກງານສາມະຊິພັກອ້ອມຂ້າງຢ່າງພ້ອມພຽງ. ເຂົ້າຮ່ວມທັງໝົດ …… ທ່ານ, ຍິງ ….. ທ່ານ.
ໃຫ້ກຽດເຜີຍແຜ່ກົດໝາຍໃນຄັ້ງນີ້ໂດຍ ທ່ານ ພົນຈັດຕະວາ ສົມພອນ ແກ້ວມີໄຊ ເລຂາຄະນະພັກ ປະທານສະຫະພັນນັກຮົບເກົ່າແຫ່ງຊາດລາວ, ເຊິ່ງທ່ານໄດ້ຍົກໃຫ້ເຫັນເນື້ອໃນຈິດໃຈຂອງ ກົດໝາຍວ່າດ້ວຍ ສະຫະພັນນັກຮົບເກົ່າລາວ ສະບັບເລກທີ 42 /ສພຊ ລົງວັນທີ 13 ມິຖຸນາ 2018 ເຊິ່ງປະກອບດ້ວຍ 10 ພາກ, 6 ໝວດ ແລະ 59 ມາດຕາ. ເຊີ່ງກົດໝາຍສະບັບນີ້ມີ ຄວາມໝາຍ ຄວາມສໍາຄັນແມ່ນເພື່ອເຮັດໃຫ້ສະມາຊີກນັກຮົບເກົ່າ, ພະນັກງານ-ລັດຖະກອນ, ນາຍ ແລະ ພົນທະຫານ, ນາຍ ແລະ ພົນຕຳຫຼວດ ແລະ ຊັ້ນຄົນຕ່າງໆ ໃນສັງຄົມມີຄວາມຮັບຮູ້, ຄວາມເຂົ້າໃຈ,ເປັນເອກະພາບ ກ່ຽວກັບ ການກຳນົດຫຼັກການ, ລະບຽບການ ແລະ ມາດຕະການກ່ຽວກັບການຈັດຕັ້ງເຄື່ອນໄຫວ, ການຄຸ້ມຄອງ ແລະ ຕິດຕາມກວດກາວຽກງານ ສະຫະພັນນັກຮົບເກົ່າລາວ ເພື່ອຮັບປະກັນການປະຕິບັດພາລະບົດບາດ, ສິດ ແລະ ໜ້າທີ່ຂອງສະຫະພັນນັກຮົບເກົ່າລາວ ຢ່າງເລີກເຊີ່ງ ແລະ ມີປະສິດທິພາບ.
ພ້ອມນັ້ນ, ເພື່ອແນໃສ່ເຮັດໃຫ້ສະຫະພັນນັກຮົບເກົ່າລາວ ມີຄວາມໜັກແໜ້ນດ້ານການເມືອງ, ເຂັ້ມແຂງທາງດ້ານການຈັດຕັ້ງ, ມີແບບແຜນການເຄື່ອນໄຫວທີ່ດີ, ສາມາດສຶກສາອົບຮົມ, ປຸກລະດົມ ແລະ ເຕົ້າໂຮມຄວາມສາມັກຄີເປັນປຶກແຜ່ນ, ເສີມຂະຫຍາຍມູນເຊື້ອປະຕິວັດ, ປົກປ້ອງສິດ ແລະ ຜົນປະໂຫຍດອັນຊອບທຳຂອງສະມາຊິກຕົນ ແລະ ຂອງປະຊາຊົນລາວບັນດາເຜົ່າ ປະກອບສ່ວນເຂົ້າໃນການປົກປັກຮັກສາ ແລະ ພັດທະນາປະເທດຊາດ.
ມີ ໜຶ່ງ ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌